Խոսելով ԱԻՆ հիդրոմետ և հակակարտային ծառայության ՊՈԱԿ-ների միացման մասին՝ Արմեն Երիցյանն ասաց, որ ոլորտում անելիքներ կան: «Մինչ 1992 թ.-ը ՀՀ տարածքում կար 11 ռադիոլոկացիոն համակարգ, 1 ռադիոլոկացիոն համակարգը մինչև 380 կմ ցույց է տալիս ամպերի որակը, պետք է կրակել, չպետք է կրակել, 92 թ.-ից մնացել է 2 հատ, և դրանցից մեկը Լոռիում է, մյուսը՝ Արագածոտնի մարզում: Ռուսաստանը մեզ շատ շուտով երկու հատ կնվիրի: Երբ տեղադրվել են՝ մեկը դրել է իր տան կողքին, մյուսը մեկ այլ տեղ: Բայց հաշվարկներ պիտի լինեն: Մենք ունենք 496 հակակարտային համակարգ, բայց հիմնականում այն ծածկում է 8,9 տոկոսը, մեզ մոտավորապես 5000 հատ պետք է, որ կարողանանք կարկտի դեմ պայքարել: Սա կապված է մեծ գումարների հետ»,-ասաց Արմեն Երիցյանը: